section_heading: Životopis
paragraph_text: Usprkos teškoćama u učenju i zahvaljujući svom talentu upisuje se 1852. u Školu lijepih umjetnosti u Krakovu koju pohađa do 1858. Tijekom ovog razdoblja otvara prve izložbe slika povijesne tematike u sklopu Društva prijatelja lijepih umjetnosti. Nakon kraćih pokušaja studija u Münchenu (1859.) i školi austrijskog slikara Hermanna Anschütza u Beču, Matejko se vraća u rodni Krakov, u kojem će nastaviti živjeti i raditi do kraja života.